b'\n_START_ARTICLE_\nRecesionizem\n_START_PARAGRAPH_\nRecesionizem je konceptualna umetnost. Je umetni\xc5\xa1ko gibanje, ki podpira iskanje poti za izhod iz recesije na osnovi ustvarjalnega optimizma. Razume recesijsko negotovost, nezaupanje in nestabilnost. Recesionisti vidijo umetnost kot ustvarjalko novega, \xc5\xa1e ne obstoje\xc4\x8dega. Umetnost recesionizma \xc4\x8drpa pozitivno mo\xc4\x8d iz domi\xc5\xa1ljije. Statisti\xc4\x8dni podatki, negativne napovedi, odpu\xc5\xa1\xc4\x8danja in splo\xc5\xa1na zaskrbljenost recesionistom ne prideta do \xc5\xbeivega druga\xc4\x8de kot ustvarjalno. Iz negativnega odvzamejo deterministi\xc4\x8dno komponento in jo nadomestijo z obetom novega, \xc5\xa1e ne videnega. Za recesionista sta nujna vera v kreativnost in optimizem do prihodnosti \xe2\x80\x93 \xc4\x8detudi mra\xc4\x8dne. Recesionista determinira imperativ\xc2\xa0\xc2\xbbBo \xc5\xbee!\xc2\xab, njihovo temeljno vodilo pri ustvarjanju pa opredeljuje rek \xc2\xbbLess is more. More or less.\xc2\xab\n_START_SECTION_\nSlog recesionizma\n_START_PARAGRAPH_\nRecesionisti\xc4\x8dno delo ponazarja stanje duha v gospodarski recesiji. Manjka del oprijemljivega, vedno pa ostaja misel. Zanj je zna\xc4\x8dilno, da manjka del\xc2\xa0\xc2\xbbdobrin\xc2\xab, ki smo jih bili vse doslej navajeni. Dela recesionistov ustvarjajo nedefiniran prostor, kamor naj vstopi publika kot sodelavec pri umetni\xc5\xa1kem delu. V nedolo\xc4\x8den prostor gledalec vnese svoje do\xc5\xbeivljanje novega sveta, pri \xc4\x8demer ga vodita domi\xc5\xa1ljija in nujen optimizem. Da je umetni\xc5\xa1ko delo izpopolnjeno sta tako potrebna dva. Prvotni ustvarjalec in njegov komplement \xe2\x80\x93 aktivni gledalec. Ko oba opravita nalogo, lahko govorimo, da se je izpolnilo umetni\xc5\xa1ko delo recesionizma.\n_START_SECTION_\nKdo so recesionisti?\n_START_PARAGRAPH_\nRecesionisti so ljudje, ki pogumno odpirajo prostor za novo. Iz \xc4\x8dustvenega ponora, ki ga ustvarja recesija, se re\xc5\xa1ujejo tako, da v svoje \xc5\xbeivljenje doma in na delovnem okolju vnesejo nujno komponento ustvarjalnosti, ki omogo\xc4\x8da videti onkraj negativisti\xc4\x8dnih ekonomskih in socialnih kazalcev. Preboj iz recesije potrebuje aktivne posameznike in zdru\xc5\xbebe \xe2\x80\x93 recesioniste.\n_START_SECTION_\nIzvor ideje recesionizma\n_START_PARAGRAPH_\nNa predve\xc4\x8der gospodarske recesije se Taktik (takrat Futura PR) odlo\xc4\x8di razmi\xc5\xa1ljati o tem, kako iz morebitnega te\xc5\xbekega gospodarskega polo\xc5\xbeaja priti s \xc4\x8dim manj praskami in kako to narediti druga\xc4\x8de. Koncept recesionizma Taktiku odgovarja na vpra\xc5\xa1anje, kako naj iskanje poti iz recesije postane umetnost. Okvir recesionizma pa je tako obse\xc5\xbeen kot globalna recesija sama, iz katere kratkoro\xc4\x8dno ni druge poti, kot skozi ustvarjanje novega. Taktik (takrat Futura PR) je pobudnik in torej korporativni umetnik recesionizma, ki k sodelovanju vabi druge umetnike z \xc5\xbeeljo, da upodobijo svoje refleksije na recesijo.'